钦定古今图书集成/理学汇编/学行典/第199卷 > 陈都
## 钦定古今图书集成/理学汇编/学行典/第199卷 > 陈都

按《武进县志》：“陈都，性至孝。父燧为怨家所构，陷都时
年十六，断指沥血，叩台白父冤。屡遭夏楚，绝复苏，聘
而不婚者廿载，冤竟得白。母邹氏病剧，刲股和丸饵
之，病良已。父母终，结庐墓旁，榜曰‘松庐，常坐圹侧，烈
风暴雨不归。每一号哭，哀动路人。先是母病，思食桃，
以非其时不可得，遂终身不食桃。台使者檄奖之。万’”
历闲，以子吾道贵，赠新城令。